Author: grosjarova
Company: UVSR

Doložka vybraných vplyvov

A.1. 	Názov materiálu: 
	Návrh doplnku č.1 k  Návrhu na použitie majetku Fondu národného majetku Slovenskej republiky v roku 2011 podľa § 28 od. 3 písm. b/ zákona č. 92/1991 Zb. o podmienkach prevodu majetku štátu na iné osoby v znení neskorších predpisov

Termín začatia a ukončenia PPK: 	4. 8. 2011 – 11. 8. 2011

A.2.	Vplyvy:
| Pozitívne^* | Žiadne^* | Negatívne^*
Vplyvy na rozpočet verejnej správy | X | |
1.	Vplyvy na podnikateľské prostredie – dochádza k zvýšeniu regulačného zaťaženia? | | X |
2.	Sociálne vplyvy - vplyvy  na hospodárenie obyvateľstva, -sociálnu exklúziu, - rovnosť príležitostí a rodovú rovnosť a vplyvy na zamestnanosť | | X |
3.	Vplyvy na životné prostredie | | X |
4.	Vplyvy na informatizáciu spoločnosti | | X |
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. 	Poznámky
Pozitívny vplyv na rozpočet verejnej správy v roku 2011 – ide o príjmy Fondu národného majetku Slovenskej republiky z účastí na podnikaní obchodných spoločností, t.j. dividendy (140 851 000 EUR) a o zostatok peňažných prostriedkov z predchádzajúcich rokov (146 000 000 EUR). O účele použitia týchto prostriedkov rozhoduje vláda Slovenskej republiky podľa § 28 od. 3 písm. b/ zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrh na použitie majetku podľa spomínaného paragrafu po prerokovaní vo vláde schvaľuje Národná rada Slovenskej republiky.
Predkladaný materiál navrhuje presunúť tieto prostriedky, t.j. 286 851 000 EUR z FNM SR do štátnych finančných aktív. Návrh bol prerokovaný s Ministerstvom financií Slovenskej republiky v súlade s § 14 od. 7 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov s tým, že ministerstvo navrhuje presunúť z rozpočtu FNM SR 340 851 000 EUR. Keďže presunom tohto objemu peňažných prostriedkov by FNM SR v rozpočte na rok 2012 vykazoval deficit a zároveň by mohlo dôjsť k jeho neschopnosti splácať svoje záväzky, navrhuje FNM SR znížiť požadovanú čiastku o 54 000 000 EUR na spomínaných 286 851 000 EUR.

A.4.	Alternatívne riešenia

A.5.	Stanovisko gestorov 
Ministerstvo financií SR (vplyv na rozpočet verejnej správy) - uplatnilo k predloženej Doložke vybraných vplyvov zásadnú pripomienku. Vyjadrilo nesúhlas so sumou posilnenia štátnych finančných aktív v objeme 146 mil. EUR, ktorá sa nachádzala v predloženom materiáli. Ministerstvo trvá na svojom pôvodnom návrhu a žiadalo zmeniť sumu 146 mil. EUR na 200 mil. EUR. V tejto súvislosti požadovalo upraviť údaje v Doložke vybraných vplyvov.

FNM SR, plne rešpektujúc rozhodnutie vlády SR č. 523 zo dňa 10. 8. 2011, ktorým vláda SR rozhodla o predmetnom použití jeho majetku v roku 2011 podľa § 28 ods. 3 písm. b/ zákona NR SR č. 92/1991 Zb. o podmienkach prevodu majetku štátu na iné osoby v znení neskorších zmien a doplnkov, túto pripomienku akceptoval a Doložku vybraných vplyvov prepracoval v zmysle vznesenej pripomienky a v zmysle spomínaného uznesenia vlády SR.

Ministerstvo hospodárstva SR (vplyv na podnikateľské prostredie) - k predmetnému materiálu neuplatnilo žiadne pripomienky a súhlasí s doložkou vybraných vplyvov.

Ministerstvo práce, sociálnych vecí a rodiny SR (sociálne vplyvy) – súhlasí s doložkou vybraných vplyvov v časti sociálne vplyvy predloženého materiálu.

Ministerstvo životného prostredia SR (vplyvy na životné prostredie) – súhlasí s doložkou vybraných vplyvov bez pripomienok.

Ministerstvo financií SR (vplyvy na informatizáciu spoločnosti) – nemá pripomienky k doložke vybraných vplyvov z hľadiska vplyvov na informatizáciu spoločnosti.